ป.ป.ส.เผาทิ้ง กัญชา 13 ตัน ชี้ของดีที่มาจากลาว ล้วนปนเปื้อน 
ป.ป.ส.เผาทำลายกัญชาของกลาง 13 ตัน มีสารเคมีไม่สามารถใช้ทำประโยชน์ได้ ชี้ของกลางที่จับได้ทางภาคตะวันออกเฉียงเหนือ 100% ล้วน ปนเปื้อน มีโลหะหนักเกินค่ามาตรฐาน อันตรายต่อผู้เสพอย่างยิ่งวันที่ 12 มิ.ย. ที่ศูนย์บริหารสาธารณูปโภคและสิ่งแวดล้อม ภายในนิคมอุตสาหกรรมบางปะอิน จ.พระนครศรีอยุธยา นายนิยม เติมศรีสุข เลขาธิการ ป.ป.ส. พล.ต.ต.มงคล วรุณโณ รองผู้บัญชาการตำรวจปราบปรามยาเสพติด พล.ต.ต.สุศักดิ์ ปรักกมะกุล ผบก.ภ.จว.พระนครศรีอยุธยา นายพรพจน์ บัณฑิตยานุรักษ์ รอง. ผวจ. พระนครศรีอยุธยา พ.ต.ต.สุริยา สิงหกมล รองเลขาธิการ ป.ป.ส. พ.ต.ท.ไพศิษฎ์ สังคหะพงศ์ รองเลขาธิการ ป.ป.ส. เป็นประธานในพิธีเผาทำลายกัญชาของกลางที่ไม่สามารถนำไปใช้ในการศึกษาวิจัยและประโยชน์ทางการแพทย์ได้ น้ำหนักรวม 13 ตัน โดยมีหน่วยงานที่เกี่ยวข้อง ร่วมเป็นสักขีพยาน ในการเผาทำลายนายนิยม เติมศรีสุข เลขาธิการ ป.ป.ส กล่าวว่า กัญชาที่นำมาเผาในครั้งนี้ เป็นกัญชาของกลางน้ำหนักรวม 13 ตัน จะถูกเผาทำลายด้วยวิธีไพโรไลติก อินซิเนอะเรชั่น (Pyrolytic Incineration) ที่อุณหภูมิสูงไม่ต่ำกว่า 850 องศาเซลเซียส ไม่ก่อให้เกิดมลพิษในอากาศและสิ่งแวดล้อม กัญชาที่นำมาเผา ทางสำนักงาน ป.ป.ส ขออนุญาตครอบครอง ซึ่งได้มีการตรวจพิสูจน์แล้วพบว่าไม่สามารถนำไปใช้ประโยชน์ในทางการแพทย์ได้ ประกอบกับไม่มีผู้ขอไปทำการศึกษาวิจัย เนื่องจากในกัญชาของกลางนี้ มีสารปนเปื้อน มีสารเคมีกำจัดศัตรูพืช และโลหะหนักเกินค่ามาตรฐาน บางส่วนมีเชื้อรา โดยการเผาทำลายของกลางกัญชา เป็นครั้งที่ 2 ซึ่งก่อนหน้าที่ได้เผาทำลายไปเมื่อวันที่ 26 ธันวาคม 2562 น้ำหนักจำนวน 10 ตัน รวมทั้งสิ้นที่เผาทำลาย น้ำหนักรวม 23 ตันจากการตรวจพิสูจน์ยืนยันได้ว่ากัญชาที่จับยึดได้ไม่ว่าจะห่อหุ้มด้วยแผ่นฟอยล์ เช่น สีม่วง แดง ทอง เงิน หรือห่อด้วยแผ่นพลาสติกทั้งที่มีด้ายแดงหรือไม่มี ล้วนลักลอบนำเข้ามาจากประเทศเพื่อนบ้านด้านภาคตะวันออกเฉียงเหนือ ทั้งหมดพบมีสารปนเปื้อนไม่ว่าจะเป็นสารเคมีกำจัดศัตรูพืช หรือโลหะหนักมากเกินกว่าค่ามาตรฐานความปลอดภัย จึงเท่ากับว่าหากมีการเสพกัญชาเหล่านี้เท่ากับการนำเอาสารเคมี เข้าสู่ร่างกาย และจะก่อให้เกิดผลเสียต่อร่างกายในระยะยาวอย่างหลีกเลี่ยงไม่ได้ จึงขอแนะนำให้ผู้ใช้ ผู้เสพได้แสดงตัวเข้าสู่ระบบการบำบัดรักษาส่วนของกัญชา ยังคงเป็นยาเสพติดมีความผิดตามกฎหมายโดยรัฐบาล มีนโยบายผ่อนปรนให้ใช้ประโยชน์จากกัญชาในทางการแพทย์และการศึกษาวิจัยเท่านั้น โดยสำนักงาน ป.ป.ส. ยังคงเดินหน้า ขอใช้ประโยชน์จากกัญชาที่จับยึดได้จากหน่วยงานที่เกี่ยวข้อง มาใช้ในการสนับสนุนให้แก่หน่วยงานต่างๆ เพื่อประโยชน์ทางการแพทย์และการศึกษาวิจัย ทั้งนี้ ขอให้ผู้ที่มีความต้องการจะดำเนินการใดๆ เกี่ยวกับกัญชา ขอให้ติดต่อสอบถามได้ที่ สำนักงาน ป.ป.ส.
ป.ป.ส.เผาทำลายกัญชาของกลาง13 ตัน มีสารเคมีไม่สามารถใช้ทำประโยชน์ได้ ชี้ของกลางที่จับได้ทางภาคตะวันออกเฉียงเหนือ 100% ล้วน ปนเปื้อน มีโลหะหนักเกินค่ามาตรฐาน อันตรายต่อผู้เสพอย่างยิ่ง
เผากัญชา,เผาทำลายกัญชา,เผากัญชาของกลาง,ป.ป.ส.เผากัญชา,ข่าวทั่วไป